ผู้สื่อข่าวรายงานว่า ระหว่างที่ น.พ.เหวง รณรงค์เรียกร้องอยู่นั้น มีหญิงสาวคนหนึ่ง ทราบชื่อภายหลังคือ น.ส.สุนิสา ได้ตะโกนขับไล่กลุ่ม นปก.ให้กลับไปหานาย ทำให้ถึงกับหน้าถอดสี และนำขบวนเดินเลี่ยงไปรณรงค์ที่หน้าห้างมาบุญครองพล.ต.ต.อภิชาติ เชื้อเทศ ผบก.น.6 ที่เดินทางมาดูแลรักษาความปลอดภัยบริเวณโดยรอบสยาม กล่าวว่า ในขณะนี้ได้ส่งตำรวจทั้งในและนอกเครื่องแบบ กว่า 50 นาย คอยตรึงกำลังของกลุ่มผู้ชุมนุม เพื่อไม่ให้สร้างความปั่นป่วนให้แก่ประชาชนส่วนในวันที่ 1 กรกฎาคม ที่กลุ่ม นปก.จะเคลื่อนขบวนไปยังบ้านสี่เสาเทเวศร์นั้น ก็เป็นหน้าที่ของกองบังคับการตำรวจนครบาล 1 ที่จะดูแลเส้นทางทั้งหมด ส่วนที่หน้าห้างสยามพารากอน เจ้าหน้าที่รักษาความปลอดภัยได้ปิดประตูหน้าห้างบริเวณชั้น 1 พร้อมนำแผงเหล็กมากั้นไว้เพื่อไม่ให้กลุ่มผู้ชุมนุมเข้ามาภายในห้างท่ามกลางตำรวจและเทศกิจกว่า 100 นาย ที่ตรึงกำลังรักษาความปลอดภัยอย่างเข้มงวด
ในวันที่ 1 กรกฎาคม ที่กลุ่มนปก.จะเคลื่อนขบวนไปยังสถานที่ใด 
บ้านสี่เสาเทเวศร์